text: কক্সবাজার ব্যুরো | প্রকাশের সময় : ৩০ জুলাই, ২০২১, ১১:০৮ পিএম
  ক্যাম্পে অপহৃত রোহিঙ্গা মাঝি সৈয়দ আহমদ (৪০) কে গুলিবিদ্ধ অবস্থায় ১৬এপিবিএন পুলিশ উদ্ধার করে হাসপাতালে প্রেরণ করেছে।
  কক্সবাজার ১৬ আর্মড পুলিশ ব্যাটালিয়ন (এপিবিএন) এর অধিনায়ক মোঃ তারিকুল ইসলাম তারিক জানান, ৩০ জুলাই (শুক্রবার) আনুমানিক ৪টার সময় সালিশ করতে আসা নয়াপাড়া রেজিষ্টার্ড ক্যাম্পের এইচ-ব্লকের সাব মাঝি সৈয়দ আহমদ (৪০)কে শালবাগান সি-৭ ব্লকের সামনে থেকে সন্ত্রাসী পুতিয়া গ্রুপের প্রধান পুতিয়া, দিলওয়ার, শিয়াইল্যা, হামিদ, আবুল বশর সহ আরো ৭/৮ জন সশস্ত্র সন্ত্রাসী অস্ত্রের মুখে জিম্মি করে পাহাড়ের দিকে নিয়ে যায়।
  পরবর্তীতে শালবাগান ও জাদিমুরা পুলিশ ক্যাম্প যৌথভাবে অভিযান চালানো হয়। বিকেল ৫.৪৫টার সময় জাদিমুরা পুলিশ ক্যাম্প বি-১১ ব্লকের পার্শ্বস্থ কাঁটাতার সংলগ্ন পাহাড়ী ছড়া থেকে গুলিবিদ্ধ অবস্থায় তাকে উদ্ধার করা হয়।